gl ca lt gl el gl gl eo gl gl gl it gl gl gl gl gl gl de gl gl gl gl gl gl en gl gl gl gl gl gl gl gl gl gl fr gl gl gl gl gl es it gl gl gl gl gl es gl gl gl gl pt gl pt gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl id gl pt ca gl gl gl gl zh ms gl gl es es en es en en gl es en es en es gu es
Natureza – Concello de Moaña
Período Medio de Pago a Provedores
Asociación de Hostaleiros de Moaña
Moaña ofrécelles ás persoas que a visitan atractivos inesgotábeis, entre eles unha privilexiada paisaxe na que o mar, sempre protagonista, amósase con todo o seu esplendor.
Os nosos montes esconden fermosos espazos naturais de ecosistemas privilexiados e referencias míticas como a Poza da Moura, protagonista de vellas lendas e tamén espazos de gran valor ecolóxico, como o espléndido bosque de ribeira que debuxa no seu curso o río da Fraga. Unha paisaxe inzada dun abundante interese natural e ecolóxico que convida a perderse pola súa beleza.
Os altos cumes da Paralaia ou o Gagán ofrécennos unhas das panorámicas máis belas de Rías Baixas, xa que podemos divisar a ría case dun extremo ao outro, sobre todo desde o pico Monte Faro de Domaio, que con 624 m é o punto máis alto do Morrazo. Outros miradoiros que tamén ofrecen unhas incomparábeis vistas son o da Fraga e o Outeiro.
O río da Fraga, tamén chamado dos Ladróns, é o que ten maior extensión do municipio, atravesa de norte a sur Moaña e conforma a fronteira natural entre as parroquias de Meira e Moaña.
As e os partidarios dun tempo libre alternativo ao tradicional de sol e praia teñen a posibilidade de practicar o deporte do sendeirismo. Poderemos gozar aquí dun dos mellores bosques caducifolios atlánticos que se conservan en toda a zona. Trátase dun ecosistema de gran riqueza e extraordinaria beleza, no que o carballo se erixe como unha especie arbórea dominante. Merece a pena aproveitar algún dos desvíos para achegarse ata a canle e gozar así da flora característica dun típico bosque de ribeira, dentro dunha contorna paradisíaca na que as augas fluviais baixan a gran velocidade desde a montaña.
Ao longo do seu percorrido, fóronse construíndo numerosos muíños de auga nos que, ademais de realizar os labores de moenda, se desenvolvía a vida social da veciñanza dos arredores.
Desde mediados do século XX, case todas estas construcións foron abandonadas polos seus propietarios e propietarias, e só algún dos preto de 30 muíños que houbo na ribeira do río resistiu o paso do tempo, mentres que a maior parte se foron desvanecendo lentamente ata a súa práctica desaparición.
O Concello de Moaña comezou a recuperación dos muíños do río e creou ao seu lado unha ruta de sendeirismo denominada A Ruta dos Muíños. (Crear un enlace coa info da Ruta).
Na parte alta de Moaña, seguindo o camiño da Fraga, atopamos o Miradoiro da Fraga, no que ademais de facer un pequeno descanso no camiño, poderemos admirar as fabulosas vistas da parte baixa do municipio e da cidade de Vigo.
A través do percorrido por esta zona agreste, pódese obter unha nova perspectiva dun concello no que non todo é mar e praia, e a persoa que o visite ten a oportunidade de descubrir unha paisaxe tan suxestiva como sorprendente.
O municipio de Moaña posúe varios miradoiros, desde os cales se poden observar as preciosas panorámicas desta vila mariñeira, destacan:
Miradoiro da Fraga (Meira).
Miradoiro do Monte Faro (Domaio).
Miradoiro da Paralaia (San Martiño).
Miradoiro de Outeiro de Aviador (Meira).
Co aumento da conciencia ecolóxica dos últimos anos, tamén aumentou a demanda de servizos relacionados coa natureza e as rutas de sendeirismo convertéronse nun xeito moi popular de coñecer a verdadeira Galicia fóra das cidades.
Ata hoxe en Moaña existen dúas rutas sinalizadas: o Roteiro Ecolóxico do Morrazo G.R. 59, que percorre os catro municipios da península do Morrazo e a Ruta do Río da Fraga.
RUTA ECOLÓXICA DO MORRAZO G.R. 59
Punto de partida-chegada: Lago de Castiñeiras (Vilaboa).
Percorrido: Lago de Castiñeiras, Sobreira, A Fraga, Hermelo, Portela, Nerga, Cabo Home, Donón, Hío, Aldán, Bon, Cabo Udra, Bueu, Hermelo, Pastoriza, Marín e Lago de Castiñeiras.
Dificultade: media, con importantes desniveis en tramos de longas distancias, xa que a ruta pasa continuamente da montaña á praia.
Descrición: é unha ruta ecolóxica de 84 km que, cun trazado circular, percorre toda a península do Morrazo. Está considerada unha ruta de longo percorrido que adquiriu a homologación da Federación de Montañismo, co número G.R. 59; e ofrece magníficas vistas panorámicas, fervenzas, fermosos areais, restos de culturas prerrománicas, arte barroca e espazos naturais protexidos.
Pártese do Lago de Castiñeiras situado nos montes do Morrazo e delimitado polos picos de Faro Domaio, Cabo Home e Cotorredondo (de 530 a 624 m) desde onde se divisan unhas espléndidas vistas tanto da ría de Vigo como de Pontevedra que configuran a península do Morrazo.
Ao longo da ruta pódese gozar dun gran número de miradoiros, sobre todo nos primeiros quilómetros nos cales tamén atopamos o río da Fraga, con numerosas fervenzas e pozas ao longo da súa canle así como varios muíños restaurados.
Unha vez excedidos os areais de Liméns, Nerga e Barra, dunha calidade excelente para o baño, a ruta intérnase na Costa da Vela, a tan só 2,5 km das illas Cíes, desde onde se pode contemplar un dos solpores máis belos e unhas espléndidas panorámicas. Preto de Donón, o monte O Facho, que en tempos acolleu asentamentos castrexos galaico-romanos, é unha perfecta atalaia para admirar a abrupta beleza desta costa de acantilados rocosos. En Hío, hai que desviarse ata a igrexa románica de San Andrés en cuxo adro se atopa o cruceiro barroco máis famoso de Galicia, moi decorado e construído dun único bloque de pedra.
Seguindo a costa alcánzase Cabo Udra, un espazo natural protexido do mesmo xeito que a Costa da Vela. O ascenso pola ladeira do Monte Hermelo ofrece de novo unhas impresionantes panorámicas de Rías Baixas e xa nos últimos tramos temos a posibilidade de contemplar algún dos muíños restaurados que podemos atopar no curso do río Loira.
Para os amantes da natureza, Moaña ofrécelles ás persoas que a visiten a posibilidade de practicar o sendeirismo por unha das zonas de maior riqueza ecolóxica da comarca, onde se pode admirar un dos mellores bosques caducifolios atlánticos que se conservan. Un ecosistema de gran riqueza e extraordinaria beleza que descobre unha paisaxe tan suxestiva coma sorprendente, onde o carballo é a especie dominante.
Debido ás súas características, a Ruta do Río da Fraga – cun percorrido total de 6 km e unha dificultade media – resulta idónea para a práctica deste tipo de actividade; presenta unha orografía moi variada situada nunha orixinal contorna, onde conviven o antigo co moderno e dispón dunha tupida rede de camiños e carreiros que lle permiten ao camiñante descubrir espazos únicos, con amplas zonas de interese tanto ecolóxico como cultural e de gran riqueza paisaxística.
O percorrido arrinca na praia da Xunqueira, onde desemboca o río da Fraga e principal protagonista que lle dá nome a esta ruta. O carreiro discorre paralelo á marxe do río en todo o seu traxecto. A medida que ascendemos poderemos observar distintas especies forestais (identificadas con carteis) que lle proporcionan gran riqueza e extraordinaria beleza ao conxunto. Tamén poderemos facer un alto no camiño e visitar algún dos muíños restaurados que atopamos ao longo do seu curso, testemuñas e protagonistas do estilo de vida dos nosos antepasados.
A medio camiño no ascenso temos tres opcións: desviarnos da ruta e achegarnos ata o Complexo Hostaleiro-Deportivo O Beque, onde poderemos realizar distintas actividades recreativas ou ben descansar; afastarse un pouco do carreiro e subir ata o miradoiro da Fraga desde o que se divisa parte da vila, ademais dunhas fermosas vistas á ría de Vigo; ou optar por seguir o curso do río ata chegar ata as magníficas fervenzas que alcanzan o seu maior esplendor no inverno.
Moaña está situada na provincia de Pontevedra, na costa, formando parte da península do Morrazo, orientada de E-O cara á marxe norte da ría de Vigo.
A península do Morrazo é o referente histórico e natural de Moaña
Aviso Legal e Política de Privacidade
Política de cookies (UE)
Rúa As Barxas 2, 36950 Moaña, Pontevedra, España.
Teléfono: 986 310 100
Fax: 986 310 104
Fax: 986 311 908
© 2022 Concello de Moaña - diseño web nerade
Gestionar el Consentimiento de las Cookies
Para ofrecer las mejores experiencias, utilizamos tecnologías como las cookies para almacenar y/o acceder a la información del dispositivo. El consentimiento de estas tecnologías nos permitirá procesar datos como el comportamiento de navegación o las identificaciones únicas en este sitio. No consentir o retirar el consentimiento, puede afectar negativamente a ciertas características y funciones.
Funcional Funcional Always active
El almacenamiento o acceso técnico es estrictamente necesario para el propósito legítimo de permitir el uso de un servicio específico explícitamente solicitado por el abonado o usuario, o con el único propósito de llevar a cabo la transmisión de una comunicación a través de una red de comunicaciones electrónicas.
The technical storage or access is necessary for the legitimate purpose of storing preferences that are not requested by the subscriber or user.
The technical storage or access that is used exclusively for statistical purposes. El almacenamiento o acceso técnico que es utilizado exclusivamente con fines estadísticos anónimos. Sin una requerimiento, el cumplimiento voluntario por parte de su proveedor de servicios de Internet, o los registros adicionales de un tercero, la información almacenada o recuperada sólo para este propósito no se puede utilizar para identificarlo.
El almacenamiento o acceso técnico es necesario para crear perfiles de usuario para enviar publicidad, o para rastrear al usuario en un sitio web o en varios sitios web con fines de marketing similares.
Manage options Manage services Manage vendors Read more about these purposes
Acepto Denegado Ver preferencias Guardar preferencias Ver preferencias